คือปวดเหงือกด้านในสุดติดกับฟันกรามมา1-2วันแล้ว สังเกตุดูเหมือนจะบวมมีหนอง ปวดร่วมกับฟันกรามเลย อยากขอคำแนะนำ ทำยังไงให้ลดปวดลงได้บ้างนอกจากไปหาค่ะ
สวัสดีค่ะ อาการปวดเหงือกด้านใน เหงือกบวม อาจเกิดจาก1. มีเหงือกอักเสบ เกิดจากการมีคราบหินปูนสะสมบนเหงือกส่วนที่หุ้มฟัน ทำให้เชื้อแบคทีเรียเจริญเติบโตและเกิดการอักเสบ ปวด บวม แดงตามมา2. มีฟันผุ แล้วทำให้มีอาการเหงือกอักเสบตามมาจากเชื้อแบคทีเรียที่อยู่ในฟันที่ผุได้ ซึ่งก็จะทำให้เหงือกบวมและแดง หากฟันผุมาก ก็จะยิ่งลงลึกและอาจทำให้เกิดเป็นฝีหนองที่ปลายรากฟัน ทำให้มีหนองไหลออกมาได้3. ฟันคุด ซึ่งทำให้เกิดอาการปวดได้ และหากมีการผุของฟันคุด ก็จะทำให้มีการอักเสบของเหงือกตามมาแนะนำว่าควรต้องไปพบทันตแพทย์ เพื่อตรวจว่าเกิดจากสาเหตุใดและทำการรักษาตามสาเหตุค่ะ ในเบื้องต้น หากปวดมาก อาจทานแก้ปวด เช่น ยาพาราเซตามอล ไอบูโพรเพน (ibuprofen) หรือทานทั้ง 2 ชนิดร่วมกันเพื่อช่วยเสริมการออกฤทธิ์แก้ปวดได้ และควรรักษาความสะอาดในช่องปาก ด้วยการแปรงฟันหรือบ้วนน้ำทุกครั้งหลังทานอาหาร ใช้ไหมขัดฟันอย่างน้อยวันละ 1 ครั้ง ส่วนบริเวณที่ปวดมากและไม่สามารถแปรงฟันได้ ให้พยายามบ้วนปากด้วยน้ำเกลือบ่อยๆ ค่ะ